Source: https://www.riigiteataja.ee/akt/12892264
Timestamp: 2020-01-20 19:14:15+00:00

Document:
Tööstusdisainilahenduste rahvusvahelise registreerimise Haagi kokkuleppe Genfi redaktsiooni ratifitseerimise seaduse ja sellest tulenevalt teiste seaduste muutmise seadus – Riigi Teataja
Tööstusdisainilahenduste rahvusvahelise registreerimise Haagi kokkuleppe Genfi redaktsiooni ratifitseerimise seaduse ja sellest tulenevalt teiste seaduste muutmise seadus
Vabariigi Presidendi 7. detsembri 2007. a otsusega nr 213
§ 1. Tööstusdisainilahenduste rahvusvahelise registreerimise Haagi kokkuleppe Genfi redaktsiooni ratifitseerimise seaduse (RT II 2002, 1, 1) § 2 punkt 1 tunnistatakse kehtetuks.
§ 2. Tööstusdisaini kaitse seaduse (RT I 1997, 87, 1466; 2007, 13, 69) § 873 tekst muudetakse ja sõnastatakse järgmiselt:
«(1) Tööstusdisainilahenduse rahvusvahelise registreerimise taotlus (edaspidi rahvusvaheline taotlus) esitatakse kas otse Rahvusvahelisele Büroole või Patendiametile. Patendiamet edastab rahvusvahelise taotluse Rahvusvahelisele Büroole viie tööpäeva jooksul rahvusvahelise taotluse esitamise kuupäevast arvates, kui on tasutud riigilõiv rahvusvahelise taotluse edastamise eest. Patendiamet teavitab taotlejat rahvusvahelise taotluse saabumise ja selle Rahvusvahelisele Büroole edastamise kuupäevadest.
(4) Rahvusvahelise taotluse Patendiametile esitamise kord kehtestatakse tööstusdisainilahenduse määrusega.»
§ 3. Riigilõivuseadust (RT I 2006, 58, 439; 2007, 45, 320) täiendatakse §-ga 1321 järgmises sõnastuses:
«§ 1321. Tööstusdisainilahenduse rahvusvahelise registreerimise taotluse edastamine
Tööstusdisainilahenduse rahvusvahelise registreerimise taotluse edastamise eest tasutakse riigilõivu 500 krooni.»
Käesoleva seaduse §-d 2 ja 3 jõustuvad kolme kuu möödumisel päevast, millal Ülemaailmse Intellektuaalse Omandi Organisatsiooni peadirektor on tööstusdisainilahenduste rahvusvahelise registreerimise Haagi kokkuleppe Genfi redaktsiooni ratifitseerimise seaduse § 2 punktis 1 tehtud deklaratsiooni tagasivõtmise teate kätte saanud.
Välisministeeriumi teadaanne §-de 2 ja 3 jõustumise kohta

References: § 1
 § 2

§ 2
 § 873

§ 3
 § 2